fi fi en fi it fr fi pl fi en fi fi en fi fi fi fi fi et fi fi fi fi fi en da fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fi fi pl fi fi fi fi fi fi fi fi fi fi fi fi fi fi fi fi fi fi fi fi fi fi fi nb fi en fi it fi fi fi fi fi fi fi en en lt fi fi en fi fi fi fi fi fi fi en ur fi fi fi fi fi fi fi fi fi fi fi fi fi fi fi fi fi fi fi fi fi fi tr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi de fi fi fi fi fi de fi fi nl fi sv fi sl fi fi fi fi de et fi fi fi fi fi uz fi ca fi fi fi fi fi fi fi fi fi fi fi fi fi fi lt fi fi fi fi fi fi fi fi en nl fi en fi fi fi fi fi fi it uz es es es tr en pt pl it pl en fr fi fi fi fi fi fi en
Traumainformoitu työote ja somatiikka – Turun ammattikorkeakoulu
Johtaminen korkeakoulussa 15 op | Opintokokonaisuus
Messi-intranet Optima Office365 (sähköposti) Opinto-opas Kirjasto PEPPI-henkilökunta PEPPI-opiskelijat Lukkarikone ItsLearning
Takaisin koulutushakuun Seuraava Edellinen
Traumainformoitu työote ja somatiikka
Tässä koulutuksessa vahvistamme sekä kokemuksellisesti että teoreettisesti traumainformoitua työotetta niin kutsutun traumainformoidun positiivisen pedagogiikan ja somatiikan kautta. Luomme yhteistä ymmärrystä ihmisten ja yhteisöjen haavoittavista kokemuksista: kuinka somaattisen tietoisuuden kautta voimme vaikuttaa omaan, yhteisömme ja ympäristömme hyvinvointiin. Aihe on erityisen ajankohtainen nyt, kun COVID-19 pandemian ja globaalit kriisit aiheuttavat monenlaisia terveydellisiä, sosiaalisia, psykologisia ja taloudellisia haasteita sekä kärsimystä. Traumainformoitu työote on nuori alue Suomessa. Siksi tässä koulutuksessa olemme yhdessä oppijoita. Ruohonjuuritasolla on valtava määrä tietoa, jolla voimme rikastuttaa toinen toistemme osaamista.
Koulutus antaa vankkaa teoreettista ymmärrystä traumainformoidusta lähestymistavasta mm. erilaisiin kansainvälisiin malleihin, traumainformoituun positiiviseen pedagogiikkaan sekä somatiikkaan perehtymisen kautta.
Koulutus on tarkoitettu sosiaali-, terveys- ja kasvatusalan ammattilaisille sekä kolmannen sektorin avaintoimijoille ja esihenkilöille, joita kiinnostaa syvällinen ymmärrys traumainformoidusta työotteesta. Koulutus edellyttää vankkaa kokemusta omalta alalta ja perustietoja keholähtöisistä menetelmistä (esimerkiksi mindfulness-menetelmistä, joogasta, EFT:stä, luovuus- ja ilmaisuterapiasta, kirjallisuusterapiasta, hypnoterapiasta, traumaterapiasta jne.). Koulutus on pedagoginen lähestymistapa traumainformoituun työotteeseen - ei terapiaprosessi. Aina kun työskentelemme traumailmiöiden parissa, se voi herättää omia kipeitä tunteita, mistä sinun on oltava tietoinen.
Henkilökohtaisen ilmaisun, itsesäätelykyvyn ja kehotietoisuuden kehittäminen
Ymmärtää, mitä on traumainformoitu positiivinen pedagogiikkaa ja sen perusperiaatteet
Vahvistaa kykyä soveltaa tarumainformoitua lähestymistapaa oman hyvinvoinnin edistämiseen
Ymmärtää sitä, miten lapsuuden haitalliset kokemukset (ACE) ja muut traumaattiset kokemukset voivat vaikuttaa sekä yksilöiden että yhteisöiden hyvinvointiin ja käyttäytymiseen
Ymmärrys suojelevista tekijöistä ja lapsuuden positiivisista kokemuksista (PCE) resilienssin lisääjinä ja jälkitraumaattisen kasvun mahdollistajina
Sisäistää, miten traumainformoitua työotetta voi soveltaa vuorovaikutuksessa/ohjaamisessa ja omassa työssä.
Vahvistaa ymmärrystä siitä, miten trauma ja väkivalta voivat ilmetä kaikilla tasoilla yksilöistä organisaatioihin ja koko yhteiskuntaan.
1. Traumainformoidun työotteen perusteet, somatiikka ja somaattisia harjoituksia 4 op
Turva, myötätunto, ilo ja luovuus
Yleistä traumoista ja traumatisoitumisesta
Yleistä traumainformoidusta työotteesta, positiivisesta pedagogiikasta ja traumaspesifeistä palveluista
Tutkimustietoa ACE ja PCE kokemuksista
Suomalaista osaamista ja malleja maailmalta
2. Tramainformoidun työotteen ymmärryksen syventäminen 4 op
Oman hyvinvoinnin vaaliminen ja somatiikan syventämistä
Trauma yhteisöllisellä ja yhteiskunnallisella tasolla
Ihmisoikeuksien loukkaukset ja traumatisoituminen
Monialaisen yhteisen työn ja yhteisen ymmärryksen ja kielen tärkeys
3. Lopputyö - teoriasta ja kokemuksesta käytäntöön 2 op
Artikkelin kirjoittaminen (Sun Opix-blogi) tai traumainformoidun työotteen soveltaminen käytäntöön
Koulutuskokonaisuus tarjoaa vankan teoriapaketin traumainformoidusta työotteesta ja somatiikasta sekä runsaasti kokemuksellista käytännön harjoittelua. Osallistujat saavat myös kattavaa teoreettista tietoa ja luentomateriaaleja kriiseissä syntyvästä toksisesta, haitallisesta, stressistä ja kuinka lisätä resilienssiä sekä iloa omaan elämään. Koulutukseen kuuluu myös lopputyö.
Koulutus on laajuudeltaan 10 opintopistettä sisältäen 6 lähiopetuspäivää kampuksella, 9 reaaliaikaista etäluentoa ja itsenäistä työskentelyä. Lähiopetuksessa teoria ja kokemukselliset käytännön harjoitukset vuorottelevat. Yksi opintopiste vastaa noin 27 tuntia opiskelijan työtä. Hyväksytysti suoritettu koulutus edellyttää läsnäoloa kontaktiopetuksessa (lähi- ja etä) sekä oppimistehtävien tekemistä. Yhden poissaolon voi korvata lisätehtävällä.
Lähipäivät kampuksella: 11.-13.1., 7.-9.6. ja 18.-20.10.2023 klo9.00-16.30
Reaaliaikaiset etäluennot: 1.2., 22.2., 8.3., 29.3., 12.4., 3.5., 24.5., 23.8. ja 13.9.2023 klo14.30-16.00
Koulutukseen haetaan sähköisellä lomakkeella Ilmoittautuminen/haku -kohdan alta.
Koulutuksessa on 18 opiskelijapaikkaa.
Opiskelijavalinnat tehdään sähköisten hakulomakkeiden perusteella. Lomakkeella kysytään mm. työkokemusta, käytyjä täydennyskoulutuksia sekä motivaatiota koulutukseen hakeutumiselle.
Traumainformoitu työote ja somatiikka
Turun AMK, Kupittaan kampus, 20520 Turku
Kati Sarvela HLL, terapeutti (sensomotorinen, psykoterapia, hypnoterapia), traumakouluttaja, tietokirjailija, Annika Sarvela terapeuttisen liikkeen, somattisten menetelmien ja joogan opettaja, tanssitaiteilija, koulutettu hieroja ja Shindo-kouluttaja
2000€ + alv 24% (yhteensä 2480€). Koulutusmaksun voi maksaa 4. erässä.
+358 40 355 0431
Viimeinen ilmoittautumis- / hakupäivä
Viimeisen ilmoittautumispäivän jälkeen tehdyistä peruutuksista veloitamme 50 % osallistumismaksusta. Jos peruutusta ei tehdä lainkaan, perimme koko maksun
Voisit olla kiinnostunut myös...
Aistien hyödyntäminen mielenterveystyössä Aistimodulaatio - aistien hyödyntäminen toimintaterapeutin mielenterveystyössä Mielenterveys- ja päihdetyön erikoistumiskoulutus 30 op Psykoterapeuttiset valmiudet - Psykoterapiakoulutuksen edellyttämät lisäopinnot Ratkaisukeskeinen lyhytterapeutti 30 op